Fintino ny lahatsoratra:  Ny 27 Aprily dia ankalazaina ho Andron'ny Fahalalahana ao Afrika Atsimo, ho fahatsiarovana ny fifidianana demokratika voalohany tao amin'ny firenena tamin'ny fifidianana 1994, izay nahitana an'i Nelson Mandela voafidy ho filoham-pirenena. Heverin'ny maro ho fanamarihana ny fiandohan'ny Afrika Atsimo afaka taorian'ny fianjeran'ny apartheid, rafitra fanavakavahana ara-poko nampiharin'ny governemanta fotsy hoditra vitsy an'isa tao Afrika Atsimo nandritra ny am-polony taona maro io andro io. Ny fankalazana tamin'ity taona ity dia tonga tao anatin'ny andianà fanafihana manohitra ny mpifindra monina tamin'ny voalohandohan'ny volana Aprily izay namoizana ain'olona maro. Nampiasa ny tenifototra #FreedomDay (Andron'ny Fahalalahana) ny olona manerana ny firenena sy ny any ivelany mba hankalaza ny hetsika tamin'ity taona ity, haneho ny heviny ary handefa ny faniriany - anisan'izany ny governemanta Afrikana Tatsimo. Niarahaba ny vahoaka ao Afrika Atsimo ihany koa ny Praiminisitra Indiana Narendra Modi ary nandefa hafatra fanantenana. Maro ireo Afrikana Tatsimo no nampiasa ny Twitter mba hanameloka ny herisetra vao haingana...... raha ny hafa kosa nahatsiaro ilay mpiady ho an'ny fahalalahana Afrikana Tatsimo malaza Nelson Mandela. Tsy nanjavona tsy voamariky ny Google ny Andron'ny Fahalalahana, izay nanova ny doodle ho fanomezam-boninahitra ny andro. Ireto misy sasantsasany amin'ireo bitsika hafa avy amin'ny #FreedomDay.
Manamarika ny faha-21 taonan'ny fifidianana malalaka voalohany i Afrika Atsimo. Mankalaza ny firenena ao anatin'ny fanafihana mahery vaika vao haingana natao tamin'ireo mpifindra monina.